Diari Oficial de la Generalitat Valenciana


Sumari del DOGV 3540, del 16-07-1999 (1999/6323)

Acord de 23 d'abril de 1999, de la Comissió Territorial d'Urbanisme d'Alacant, relatiu a la modificació puntual número 4 del Pla General de Dénia. Submodificacions 4.6 i 4.9.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3540

Data del DOGV
:   16-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6323


Data del document
:   23-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Dénia
    * pla d'urbanisme

Acord de 23 d'abril de 1999, de la Comissió Territorial d'Urbanisme d'Alacant, relatiu a la modificació puntual número 4 del Pla General de Dénia. Submodificacions 4.6 i 4.9. [1999/S6323]
  
Vist l'expedient de referència i de conformitat amb els següents
  
Antecedents de fet
  
Primer
  
L'Ajuntament, en sessió plenària celebrada el dia 10 d'abril de 1997 i 11 de maig de 1998, va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 20 de novembre de 1996 i en un dels diaris de major difusió provincial el 4 de novembre de 1996, i es van presentar al·legacions.
  
Segon
  
Aquest expedient va ser objecte d'acord per la Comissió Territorial d'Urbanisme en sessions celebrades el 2 de març i 8 de juny de 1998, i es van adoptar acords d'aprovar els punts 4.3, 4.8 i 4.10, i 4.1, 4.2, 4.4, 4.5, i 4.7 respectivament, i suspendre els punts 4.6 i 4.9 fins que s'aportara un informe favorable de la Confederació Hidrogràfica del Xúquer.
  
Tercer
  
L'Ajuntament, en data 25 de gener de 1999 presenta nova documentació per tal de reparar les observacions assenyalades en l'últim acord de la Comissió Territorial d'Urbanisme.
  
Quart
  
El projecte consta de memòria informativa i justificativa, normativa urbanística i plans.
  
Cinqué
  
L'objecte de la modificació puntual número 4 és agrupar deu modificacions que han estat sol·licitades per particulars i assumides per l'Ajuntament. El contingut específic de les modificacions 4.6 i 4.9, objecte d'aquest acord, és el següent:
  
4.6 Modificació d'un vial per a donar-li continuïtat amb el Camí Alt de Dénia a Xàbia.
  
4.9 Rectificació de vial al costat del barranc per a ampliar una parcel·la existent.
  
En l'acord de suspensió d'ambdues modificacions s'indicava que s'havia de sol·licitar un informe a la Confederació Hidrogràfica del Xúquer.
  
Sisé
  
Consta en l'expedient un informe de la Confederació Hidrogràfica del Xúquer, de 24 de març de 1999, en el qual s'indica: «En resum, aquesta actuació, pel que afecta al domini públic hidràulic i/o la seua zona de policia, haurà d'ajustar-se en totes les seues fases al que disposa la normativa específica vigent i en particular la Llei d'Aigües 29/1985, de 2 d'agost, els seus reglaments i altres disposicions que el despleguen.»
  
Consideracions tecnicojurídiques
  
Primera
  
La tramitació ha estat correcta, conforme al que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segona
  
La documentació està completa, als efectes del compliment del que preceptua l'article 27 de la LRAU.
  
Tercera
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Una vegada han estat reparades les observacions assenyalades per la Comissió Territorial d'Urbanisme. S'haurà de tenir en compte respecte d'això el que assenyala l'informe de la Confederació Hidrogràfica del Xúquer de 24 de març de 1999.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació als articles 9.1 i 10.a del Decret 77/1996, 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme,
  
ACORDA
  
1. Aprovar definitivament la modificació puntual número 4 de Pla General d'Ordenació Urbana de Dénia, pel que fa les submodificacions 4.6 i 4.9, i s'haurà de tenir en compte el contingut de l'informe de la Confederació Hidrogràfica del Xúquer.
  
2. Publicar íntegrament aquest acord aprovatori en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra aquest acord, que no posa fi a la via administrativa, podrà interposar-se recurs d'alçada davant el conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999, de 13 de gener, i 14.2 del Reglament dels òrgans urbanístics de la Generalitat Valenciana, aprovat per Decret 77/96, de 16 d'abril, del Consell.